CELEX: 62021CN0447
Language: mt
Date: 2021-07-20 00:00:00
Title: Kawża C-447/21 P: Appell ippreżentat fl-20 ta’ Lulju 2021 minn Petrus Kerstens mid-digriet mogħti mill-Qorti Ġenerali (Is-Seba’ Awla) fis-17 ta’ Mejju 2021 fil-Kawża T-672/20, Kerstens vs Il-Kummissjoni

25.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 431/8
            
         
      Appell ippreżentat fl-20 ta’ Lulju 2021 minn Petrus Kerstens mid-digriet mogħti mill-Qorti Ġenerali (Is-Seba’ Awla) fis-17 ta’ Mejju 2021 fil-Kawża T-672/20, Kerstens vs Il-Kummissjoni
      (Kawża C-447/21 P)
      (2021/C 431/06)
      Lingwa tal-kawża: il-Franċiż
      
         Partijiet
      
      
         Appellant: Petrus Kerstens (rappreżentant: C. Mourato, avukat)
      
         Parti oħra fil-proċedura: Il-Kummissjoni Ewropea
      
         Talbiet
      
      
                  —
               
               
                  Tannulla d-digriet tal-Qorti Ġenerali tas-17 ta’ Mejju 2021, Kerstens vs Il-Kummissjoni (T-672/20);
               
            
                  —
               
               
                  Tiddikjara r-rikors inkwistjoni inammissibbli;
               
            
                  —
               
               
                  Meta tqis li l-kawża ma hijiex fi stat li tista’ tiġi deċiża fuq il-mertu, tirreferi l-kawża lill-Qorti Ġenerali sabiex tiddeċiedi fuq il-mertu;
               
            
                  —
               
               
                  Tirriżerva l-ispejjeż.
               
            
         Aggravji u argumenti prinċipali
      
      L-erba’ aggravji tal-appell jirrigwardaw l-ammissibbiltà tar-rikors ippreżentat mir-rikorrenti fl-ewwel istanza.
      Permezz tal-ewwel aggravju, l-appellant isostni li billi ddikjarat inammissibbli r-rikors għall-annullament tad-deċiżjonijiet tal-20 u l-31 ta’ Jannar 2020, il-Qorti Ġenerali kisret ir-regoli dwar l-oneru tal-prova kif ukoll l-Artikolu 91(3) tar-Regolamenti tal-Persunal u żnaturat il-fatti u l-provi.
      Permezz tat-tieni aggravju, l-appellant jikkunsidra li l-Qorti Ġenerali ma mmotivatx b’mod suffiċjenti d-digriet appellat.
      Permezz tat-tielet aggravju, l-appellant isostni li l-Qorti Ġenerali kisret serjament il-prinċipju ta’ ċertezza legali meta ddeterminat id-data tan-notifika tal-att ikkontestat.
      Permezz tar-raba’ u l-aħħar aggravju tiegħu, l-appellant jikkunsidra li l-Qorti Ġenerali kisret il-prinċipju ta’ trattament ugwali tal-uffiċjali fir-rigward tad-determinazzjoni tad-data tan-notifika tad-dokumenti indirizzati lilhom u li għandhom jiġu kkunsidrati mill-qrati.